Sign in / Join .st0{fill:#34437F;} .st1{fill:#878787;} Monday, January 17, 2022 ikteb hawn… Fittex Hamrun Spartans jibdew is-sena kalendarja fuq nota tajba Minn talk.mt January 17, 2022 Ritratt: Christine Borg talk.mt Minn Cristian Muscat Hamrun Spartans .....2 Mosta .....................1 Hamrun Spartans bdew is-sena kalendarja 2022 fuq nota pożittiva meta għelbu lil Mosta bl-iskor ta' 2-1 f'partita li fiha huma pproduċew wirja pożittiva u li kieku kienu iktar preċiżi quddiem il-lasti avversarji, l-iskor seta' faċilment kien akbar. Kienu Mosta li ħolqu l-ewwel periklu wara seba' minuti meta Sunday Akinbule avvanza iżda kellu x-xutt mill-viċin jgħaddi ftit barra. L-Ispartans wieġbu fl-24 minuta permezz ta' xutt mid-distanza ta' Matthew Guillaumier li iżda ġie salvat minn mal-art mingħajr wisq diffikultá mill-goalkeeper ta' Mosta, Christoffer Mafoumbi. Huma komplew fuq l-offensiva u man-nofsiegħa logħob, xutt fil-baxx minn tarf il-kaxxa ta' Faissal El Bakhtaoui għadda ftit barra. B'azzjoni wara l-oħra, ħames minuti wara finalment Hamrun fetħu l-iskor meta minn azzjoni ta' freekick, Luke Gambin xeħet cross fil-kaxxa, bi CLAUDE DIELNA jogħla tajjeb u permezz ta' daqqa ta' ras preċiża tefa' l-ballun fir-rokna tax-xib­ka. Iżda fl-40 minuta Mosta rebħu penalty meta Karl Micallef waqqa' liż-żagħżugħ Zachary Brincat fil-kaxxa. Mill-11-il metru nkariga ruħu CLAYTON FAILLA li ma żbalajx hekk kif permezz ta' xutt b'saħħtu spara l-ballun fis-saqaf tax-xibka. L-Ispartans wettqu reaz­zjoni tajba u fil-45 minuta, Dielna qabad lil Mafoumbi barra l-kaxxa u ttanta xortih permezz ta' lob delizzjuż, iżda difensur ta' Mosta kien pront u minn fuq il-linja fatali dawwar il-ballun f'corner. Ħames minuti mill-ftuħ tat-tieni taqsima, l-Ispartans marru fil-vantaġġ meta xutt ta' El Bakhtaoui minn barra l-kaxxa ġie salvat parzjalment minn Mafoumbi biex mir-rebound, permezz ta' daqqa ta' ras JOSEPH MBONG tefa' fix-xibka. Fit-72 minuta Hamrun resqu viċin meta x-xutt ta' El Bakhtaoui minn pożiz­zjoni angolata ġiegħel lil Mafoumbi isalva in extremis . REFEREES: Edward Spiteri, Shaun Calleja RABA' UFF: Emanuel Grech SKORERS: C. Dielna 35, J. Mbong 50 (H), C. Failla 40 (M) AMMONITI: K. Micallef, D. Gojkovic (H), L. Riascos (M) Artiklu preċedenti "Sassoli ħalla warajh legat fil-politika Ewropea li se nibqgħu ngħixuh" – Il-PM Robert Abela ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn